Leonard Zamora Legaspi

**Leonard Zamora Legaspi** O.P. (1935–2014) var en filippinsk katolsk erkebiskop av Caceres.
## Liv og virke
### Prest
Leonard Zamora Legaspi sluttet seg til dominikanerordenen og ble ordinert til prest den 17. desember 1960. Han fullførte en bachelorgrad i filosofi i Hongkong (1955) og en teologigrad ved University of Santo Tomas i Manila (UST Manila) (1962). Han fikk sin doktorgrad i teologi (1962) og filosofi (1975) fra UST Manila. Han fullførte en mastergrad i pedagogisk ledelse ved Harvard Business School (1971).

Legaspi innehadde en rekke stillinger innen utdanning og skole og høyere utdanning, blent annet som styreleder for *Department of Seminars of the Catholic Educational Association of the Philippines* (CEAP) og professor og dekan ved fakultetet for teologi ved UST Manila. Han var rektor for seminaret ved UST (1968/70) og rektor ved UST (1970/77).
### Hjelpebiskop i Manila
Pave Paul VI utnevnte ham til titulærbiskop av *Elephantaris in Mauretania* og hjelpebiskop i Manila den 25. juni 1977. Den apostoliske nuntius til Filippinene, Bruno Torpigliani, ordinerte ham til biskop den 8. august samme år; medkonsekratorer var Juan Bautista Velasco Díaz O.P., biskop av Amoy i Kina (utvist fra Kina i 1957), og Federico O. Escaler S.J., prelat av Kidapawan.

### Erkebiskop av Caceres
Pave Johannes Paul II utnevnte ham til erkebiskop av Caceres den 20. oktober 1983. 

I 1987 fordømte han i prekener de voldshandlinger som ble forøvd av medlemmer av New People's Army, den væpnede gren av Communist Party of the Philippines, og ble da tildelt livvakter i slutten ac desember, etter å ha mottatt dødstrusler. 

Erkebiskop Legaspi var president for Den katolske bispekonferanse på Filippinene (CBCP). 

Den 8. september 2012 innvilget pave Benedikt XVI hans aldersrelaterte avskjedssøknad. Hans etterfølger ble utnevnt samme dag, biskop-prelat Rolando Octavus Joven Tria Tirona O.C.D. av prelatiret Isabela.

Erkebiskop Leonard Zamora Legaspi døde knapt to år etter av lungekreft, den 8. august 2014, på *University of Santo Tomas Hospital* i Manila.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1983–1973) *1933
* Erkebiskop Bruno Torpigliani (1915–1995) *1964
* Erkebiskop *Leonard Zamora Legaspi* O.P. (1935–2014) *1977

## Referanser